Sørme om ikke farcen med TDC fortsætter. Ganske få timer efter min nedenstående anmeldelse fik jeg svar fra TDC's socialemedier og via mail til dem gjorde jeg det meget klart, at SIM-kortet var sendt retur til TDC. Jeg fik desuden mail fra deres TDC Channel's Support, hvor jeg - igen - frabad mig at være kunde hos TDC og fastholdt at jeg har sendt SIM-kortet tilbage. Til min store forundring modtager jeg så i går, fredag den 24/1-14, et "velkommen til TDC-brev" med nummer og oplysninger om abonnement på den vare jeg har sendt retur. Jeg skriver derfor - igen - til socialemedier@tdc.dk - for - igen - at understrege at jeg under igen omstændigheder ønsker at være kunde i et firma med så elendig kundeservice. Jeg modtager intet svar, men får i dag svar fra deres kundeservice (som så har været en uge om at svare på mail), at nu vil de da sende mig et SIM-kort!!!

Det er uden tvivl den mest latterlige omgang amatør jeg har oplevet, så ud over elendig kundeservice, må jeg også skrive ikke-eksisterende interne procedurer og kommunikation på listen over TDC's, efterhånden ret omfattende, områder virksomheden ikke har styr på.

TDC - lad mig gøre det helt klart: SIM-kort er returneret og jeg vil UNDER INGEN OMSTÆNDIGHEDER VÆRE KUNDE HOS JER - det er ikke super svært at forstå!
---------------------------------------------------------------------------------------------------------------------

Først må jeg kommentere det groteske i at TDC skriver at der er 8-10 dages ventetid på besvarelse på henvendelser via deres hjemmeside, men på Trustpilot, kan man åbenbart få svar inden for et døgn. Måske skulle man overveje at flytte medarbejdere fra support på sociale medier til kunderservice.
Til sagen (denne henvendelse er også sendt via jeres hjemmeside, men da I ikke rigtig gider svare der og jeg gerne vil advare andre mod at vælge jer som selskab, kommer den også her): Jeg har den 5. januar 2014 bestilt "Mobil 0 timer". 10. januar 2014 modtager jeg et SIM-kort fra TDC - uden nummer og uden tjeneste på. DEr er heller ingen forklaring på næste step i processen, blot et brev med besked om hvordan jeg kan komme ud af aftalen igen (meget sigende). I den efterfølgende uge ringer jeg derfor til jeres "Kundeservice", venter 35 min for at få
at vide, at der kommer et brev, så jeg kan aktivere SIM-kortet. Jeg får endda at vide "at I sender SIM-kortet med det samme for at yde god service" - hold nu kæft...
Nu er det så blevet den 18. januar 2014 og jeg har stadig intet modtaget, så jeg har stadig en død mobil. Jeg formoder derfor at I ikke ønsker mig som kunde. Jeg ved som et faktum at et SIM-kort hos jer kan aktiveres på under 15 min. Jeg ved også at et taletidskort aktiveres øjeblikkeligt - inkl. nyt nummer.
Det er - uden tvivl den mest elendige kunde"service" jeg
nogensinde har oplevet. Og I kan rende mig noget så grusomt! Jeg sender SIM-kort tilbage i morgen - for som I TDC skriver kan jeg få pengene retur, hvis jeg returnerer inden for 14 dage og jeg skal bestemt ikke være kunde i et selskab, der tydeligvis ikke har styr på sine ting. Og jeg har ellers altid være kunde hos TDC... 
Og så beder I Gudhjælpemig om et mobilt træffenummer i formularen på jeres hjemmeside - pointen er jo netop at I ikke har sendt mig et!!!!!!!!!!!!!!!!!!!!! Og man kan heller ikke indtaste ordrenummeret fra bestillingen i formularen!
Så til alle jer andre der ude: Lad være med at vælge et selskab, der ikke kan finde ud af at levere god kundeservice på vej ind i kontrakten. Tænk på hvor rædselsfuldt det bliver hvis I kommer i problemer eller vil væk!